Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторот Соња Стефановска, со службена легитимација број 28-0010 изврши вонреден инспекциски надзор над субјектот ЈУМ Центар за социјална работа Струга, со седиште во Струга ул. Димитар Влахов бб, застапуван од Директорот Мевмед Халили со Записник број ИП1 16-73 од 12.03.2024 година, ја утврди фактичката состојба и врз основа начлен 338 од Законот за социјалната заштита („Службен весник на Република Северна Македонија” број 104/2019, 146/2019, 275/2019, 302/2020, 311/2020, 163/2021, 294/2021, 99/22, 236/22 и 65/23), на ден 20.03.2024 година го донесе следното

**РЕШЕНИЕ**

Се наредува на Мевмед Халили, Директор на ЈУМ Центар за социјална работа Струга, за отстранување на констатираните недостатоци и неправилности во примената на Законот за социјалната заштита, Законот за семејството („Службен весник на Република Македонија” број 80/92, 09/96, 38/2004, 33/2006, 84/2008, 67/2010, 156/2010, 39/2012, 44/2012, 38/2014, 115/2014, 150/2015, 53/2021 и 199/2023), Законот за правда за децата („Службен весник на Република Македонија” број 148/2013 и Службен весник на РСМ” број 152/2019 и 275/2019), подзаконските, општите, поединечните и другите акти донесени врз нивна основа, да ги преземе следните мерки во определените рокови:

1. Центарот да ги предупреди родителите на недостатоците во воспитанието и развојот на детето, да ги упати тие самите или заедно со детето да посетуваат соодветно советувалиште кое може да им даде потребен совет, со цел да помогне во воспитно-образовниот процес со примена на стручно-методолошка работа, а доколку тоа го бараат интереси на малолетното дете, стручниот тим да донеси решение за постојан надзор над вршење на родителско право над двајцата родители, со кое ќе се задолжат родителите со нивните обврски во вршењето на родителското право, согласно член 45 став 1, член 83, 85 и 86 од Законот за семејството („Службен весник на Република Македонија” број 80/92, 09/96, 38/2004, 33/2006, 84/2008, 67/2010, 156/2010, 39/2012, 44/2012, 38/2014, 115/2014, 150/2015, 53/2021 и 199/23).

**Рокот за извршување на изречената инспекциска мерка изнесува 30 дена од приемот на решението и постојано.**

2. Субјектот на инспекциски надзор е должен веднаш по истекот на рокот определен за извршување на инспекциската мерка, а најдоцна во рок од три дена, писмено да го извести инспекторите дали се извршени инспекциските мерки, согласно член 334 став 4 од Законот.

3. Жалбата изјавена против ова решение, не го одлага неговото извршување.

**Образложение**

Секторот за инспекциски надзор во областа на социјалната заштита и заштита на децата при Министерство за труд и социјална политика врз основа на член 329 став 1 алинеја 1 од Законот за социјалната заштита, преку инспекторот Соња Стефановска со службена легитимација 28-0010 изврши вонреден инспекциски надзор на ден 11.03.2024 година во ЈУМ Центар за социјална работа Струга, со седиште во Струга ул. Димитар Влахов бб, застапувано од Директорот Мевмед Халилии се состави Записник број Уп1 16-73 од 12.03.2024 година, во кој се констатирани недостатоци и неправилности во постапката за дете во ризик, по поднесена иницијатива бр. ИП1 16-73 од 01.03.2024 година**.**

Фактичката состојба е утврдена врз основа на увид во списите на предметот на малолетното дете Н.Н во постапка за дете во ризик. Центарот не ги предупредил родителите на недостатоците во воспитанието и развојот на детето, не ги упатил тие самите или заедно со детето да посетат соодветно советувалиште и не донесол решение за постојан надзор над вршење на родителско право над двајцата родители, со кое ќе се задолжат родителите со нивните обврски во вршењето на родителското право.

При донесување на решението беше земен во предвид член 45 став 1, член 83, 85 и 86 од Законот за семејството, а Директорот на Центарот има обврска веднаш по истекот на рокот определен за извршување на инспекциските мерки, а најдоцна во рок од три дена писмено да ги извести инспекторите за социјална заштита, дали се извршени инспекциските мерки определени за отстранување на констатираните неправилности во работата на Центарот, согласно член 334 став 4 од Законот за социјалната заштита.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во службените простории на Министерството за труд и социјална политика - Сектор за инспекциски надзор во социјалната заштита и заштита на децата, под број УП1 16-73 од 20.03.2024.

Инспектор за социјална заштита

Соња Стефановска